Pădurile Indiei…
poate că arată ca oricare pădure tropicală frumoasă.
Dar, de fapt, sunt unice.
Au un farmec cu totul aparte.
Sufletul pădurii indiene este întruchipat de animalul cel mai măreț.
Asemenea unui spirit,
el este peste tot…
și niciunde.
Pe cât de venerat, pe atât de temut.
Strigăte de alarmă anunță pericolul oricând apare un tigru.
Toate celelalte ființe ale pădurii se unesc împotriva lui.
Pentru Ambar, o tigroaică de trei ani,
să fie temută înseamnă singurătate.
Dar acum, Ambar nu mai este singură.
Ambar are un secret.
Niște pui mici, născuți doar cu câteva săptămâni în urmă.
Doi…
Nu, trei…
patru pui!
Un număr neobișnuit de mare, mai ales pentru prima naștere.
E greu de imaginat că, într-o zi, acești pui vor domni asupra junglei.
Ascunsă în albia uscată a râului,
Ambar își va hrăni puii cu nimic altceva decât laptele său timp de patru luni.
Puii ei cântăresc doar câte un kilogram,
de 200 de ori mai puțin decât mama lor,
iar acest lucru îi face vulnerabili.
Cu suficient lapte, puii vor crește rapid și vor deveni puternici,
fioroși, chiar.
Mama, însă, va trebui să dubleze cantitatea de pradă.
Ambar e din nou chinuită de foame.
Alăptarea celor patru pui o stoarce.
Șansele ca toți puii săi să ajungă la maturitate sunt infime,
dar Ambar va face tot ce îi stă în putință ca să învingă soarta.
Tigrul
Ambar fiind la vânătoare, puii sunt dornici să exploreze.
Abia li s-au deschis ochii.
Abilitățile de coordonare sunt încă în dezvoltare.
Iar echilibrul lor încă…
nu este ceea ce va fi.
Dungile de pe corp sunt unice, precum un cod de bare…
la fel ca personalitatea fiecăruia, deja distinctă.
Ea este Ivy.
Ca și iedera, îi place să se cațăre.
Un altul e deosebit de pasionat de aventuri.
Se numește Ravi.
Ușor, tigrule!
Cel mai mic pui este Charm.
Ea e mai timidă și preferă să stea departe de frățiorii mai duri.
Mai rămâne Golu.
E puțin neîndemânatic
și la coborâre se pricepe mai bine decât la urcare.
Mereu este câte unul ca el.
Viitorul lor depinde de mămica lor
și de cantitatea de lapte pe care le-o poate oferi.
Undeva în iarbă, Ambar stă la pândă.
Trebuie să rămână neobservată de pradă,
dar și de celelalte animale
care ar putea da alarma.
Cerbul pe care îl pândește nu poate vedea culoarea portocalie.
Iar conturul corpului ei e de neobservat datorită dungilor.
Chiar și pe teren deschis, poate fi aproape invizibilă pentru prada sa.
Aproape invizibilă.
Nouăsprezece din douăzeci de încercări eșuează.
Acum, că a fost observată,
va trebui să-și găsească alt loc,
iar asta înseamnă că va fi mai departe de puii săi.
În adăpostul lor din albie,
puii lui Ambar tocmai fac ceea ce tigrișorii știu cel mai bine…
trag un pui de somn după joacă.
Fericire deplină.
Un piton indian.
Când se întind, acești șerpi pot ajunge până la lungimea de șase metri.
Sunt ultima ființă văzută în viața multor pui de tigri.
Spre deosebire de Ambar, pitonul poate sta nemâncat luni la rând.
Acesta e lihnit.
Puii sunt o oportunitate rară.
Pitonul nu vede bine,
dar simte mirosul puilor lui Ambar și căldura corpurilor lor.
N-ar trebui să întâmpine greutăți.
Ravi s-a trezit!
Nu este speriat.
De data aceasta, sistemul de avertizare din pădure e de folos tigrului.
Frumos răget, Ravi!
Cu toții sunt în siguranță…
chiar și Charm, care nici nu s-a trezit.
Ca să poată alăpta, Ambar trebuie să plece de lângă pui și să iasă la vânătoare.
E cea mai groaznică dilemă a unei mame.
Și acum, că puii au fost descoperiți,
trebuie să-i mute într-un loc mai sigur.
Trebuie să găsească acel loc cât de curând posibil.
Shankar este noul domnitor pe teritoriu.
Nu demult, l-a alungat pe tatăl puilor lui Ambar
și a devenit regele necontestat al acestei jungle.
Tigrii masculi sunt cele mai mari feline din lume.
La cele 270 de kg ale sale, el este mult mai mare decât Ambar.
Noul regat al lui Shankar are 130 km pătrați
și cuprinde teritoriile a patru femele, inclusiv Ambar.
Dacă depistează puii, va știi că nu sunt ai lui.
S-ar putea să-i ucidă.
Noul ascunziș al lui Ambar este bine mascat
și un loc în care puii pot sta neobservați cât timp ea e în căutarea prăzii.
Mama nu prea a avut succes la vânătoare în ultimul timp.
Dar Ambar mai are puțin lapte de oferit puilor.
Puii au deja o lună și par mai cutezători.
Au ochii complet deschiși
și stau puțin mai stabil pe picioare.
Ivy și acum iubește înălțimile și cade mai rar decât înainte.
Iar Charm e puiul cel singuratic.
E mai cuminte decât ceilalți.
Ambar nu favorizează niciun pui, îi iubește pe toți,
chiar și pe Ravi…
care e mai buclucaș decât toți ceilalți laolaltă.
Momentan, nu se știe care dintre aceste personalități
va fi mai potrivită pentru viața în pădurile Indiei.
Deși Golu va trebui să învețe să umble dacă vrea să prospere.
Instinctele naturale sunt un început bun pentru pui.
Dar vor avea și multe de învățat
ca să se poată descurca în viața solitară care îi așteaptă.
Ambar e de părere că puii sunt pregătiți pentru o plimbare în împrejurimi.
Nu departe, doar în jurul ascunzișului.
E prima zi la școala junglei.
Știi că nu ești invizibil, așa-i?
Și nici tu!
Ravi merge în față.
Veverița aceea ar face bine să se ferească!
Ei bine, poate peste o lună sau două.
O ursoaică buzată își scoate puiul la plimbare.
Într-o zi, puiul va avea ghearele ucigașe și irascibilitatea mamei sale.
Evitarea urșilor buzați face parte din cunoștințele de bază în junglă.
Pentru pui, totul este nou.
Și, până vor ști mai multe…
e mai bine să fie supravegheați de la distanță.
Pisicuțe fricoase!
Există un lucru de care ar fi bine să le fie teamă.
Shankar își intră în drepturi în noul său regat.
Îi place să lenevească și să nu se epuizeze când e așa cald.
Alți prădători sunt îngroziți de tigrii masculi masivi.
Așadar, pentru unele animale, Shankar înseamnă siguranță.
Și atrage și hrană.
Dar cățăratul pe un tigru necesită multă grijă.
Când se așază muștele, începe festinul pentru broaște.
Insula păroasă a broaștelor, însă, nu va sta nemișcată mereu.
Oare mai este timp de o ultimă gustare înainte ca Shankar să plece în patrulare?
Hopa!
E timpul pentru salt.
Terenul deschis este unul dificil pentru Ambar când vânează.
E greu să ia prada prin surprindere.
În mod ciudat. căprioarele nu se îndepărtează mult.
Încearcă să n-o scape din ochi pe Ambar.
Prădătorii care vânează prin ambuscadă sunt mai periculoși când nu se văd.
Căprioarele îi urmăresc fiecare mișcare.
A găsit un nou cârd de căprioare care stau cu capetele aplecate.
S-ar putea să fie ținte bune.
Dacă niciun alt animal nu o vede și nu dă alarma.
Sunt gărzi peste tot.
Unii par să aibă ochi și în spate.
Ea nu-și poate menține viteza…
dar aude că ceva se ascunde în iarbă.
În sfârșit, un căprior mare, hrană suficientă pe o săptămână.
Își va târî prada înapoi la ascunziș, ca să se poată hrăni fără a fi deranjată.
Este hămesită.
E greu să mănânce destul când puii au nevoie de așa mult lapte.
Când puii vor trece la hrană solidă, viața va deveni mai ușoară.
Ambar ia o pauză…
de la pui.
Sughițuri!
O mamă nu are parte de liniște niciodată!
Puii urmează să învețe să nu prindă niciodată tigrul de coadă.
Liniște n-are, dar acum măcar are ce mânca și va avea suficient lapte.
Shankar.
Este atras de ascunzișul lui Ambar de niște mirosuri neobișnuite.
Hrană sau pui?
Nu știe care dintre cele două, dar nu contează pentru el.
Ambar știe că situația poate deveni periculoasă.
Nu-l poate lăsa să găsească puii.
El nu prea poate identifica mirosul.
Dar simte că e puternic.
Puii stau ascunși…
o lecție pe care au învățat-o deja de la mama lor.
Shankar pulverizează un mesaj pentru alții.
Zona îi aparține.
Ambar știe încotro să-l ademenească.
El mușcă momeala.
Cerbul e valoros pentru Ambar.
Însă dacă atenția lui Shankar e distrasă de hrană,
poate nu va căuta sursa celorlalte mirosuri din ascunziș…
a mirosurilor care l-ar putea conduce la scumpii ei pui.
Deocamdată, primejdia a trecut.
Reacția rapidă a lui Ambar le dă puțin răgaz,
dar Shankar și-a marcat deja teritoriul.
Va reveni.
Hrana furată e hrana preferată a lui Shankar.
Regele preferă să lase munca în seama supușilor,
mai ales acum, când zilele devin din ce în ce mai fierbinți.
E moleșit din cauza căldurii și a burții pline,
dar nu-i ușor să-și găsească o poziție comodă.
Care este singurul animal care intră în bârlogul unui tigru
și iese cu bine?
Tigrul.
Cineva n-a dormit bine!
Cu o lună mai târziu, elevii din școala junglei pornesc la drum.
Ambar e de părere că puii sunt pregătiți să exploreze teritoriul ei.
Teritoriul are 20 de kilometri pătrați,
și, dat fiind că îl cutreieră de ani buni,
Ambar cunoaște fiecare centimetru.
Terenul cuprinde desișuri minunate, cu pradă în abundență
și cu prădători mai mici care se feresc.
Există și locuri perfecte pentru a surprinde prada nebănuitoare.
Și pajiști deschise,
unde puii lui Ambar vor învăța să prindă antilope nilgau.
Iar acum, ultima oprire…
balta din pădure.
Ravi i se alătură surioarei sale, Charm, pe mal.
Ivy și Golu își fac de cap.
Oare e bună de băut?
Supă verde?
După ce se răcoresc, puii își recapătă energia.
Acesta ar fi momentul potrivit pentru Charm să scape.
Ravi ar face bine să se lege de cineva pe măsura lui.
Sărăcuța Charm!
Cine spune că pisicilor nu le place apa?
Ambar se bucură de puțină liniște înainte de baie.
Joaca a fost cam dură pentru Charm,
dar își va reveni, după ce are parte de puțină afecțiune maternă.
Shankar este în patrulă la hotarul regatului său,
o activitate esențială pentru a ține masculii rivali departe.
Temperaturile se apropie de 40 de grade,
așa că el se deplasează mai mult pe timp de noapte…
iar în timpul zilei, încearcă să-și răcorească trupul uriaș.
O grotă izolată, săpată de apele musonice, este ascunzișul perfect pentru un tigru.
Un moment rar, când putem vedea lumea secretă a regelui,
un moment de singurătate…
departe de privirile din junglă.
Cu două luni mai târziu, ascunzișul nu mai e folosit aproape deloc,
puii petrec mai mult timp urmărind-o pe Ambar cum vânează.
Ar putea ucide cerbul pe loc, dar îl folosește la altceva.
Puii ei au nevoie de experiență.
Pentru a savura acest tip de hrană, e nevoie de gheare ascuțite,
de colți lungi ca de câine și de o limbă cu țepi.
Restul, însă, e o combinație de instinct și exersare.
Puii lui Ambar nu au mult timp să învețe.
Peste un an, o vor părăsi pe mama lor.
Vor fi nevoiți să înfrunte tigrii rivali pentru un teritoriu al lor
și să prindă propria hrană.
Iar lecțiile de vânătoare nu au început prea bine.
Pe pasărea aceea nu prea este carne, Golu!
Tigrii nu mănâncă plante, Charm!
Ambar va avea multă bătaie de cap cu ăștia doi.
Timpul trece repede.
Oare Ivy ce mai face?
Coada unei maimuțe e ispititoare, ca un ghem pentru o pisică.
Tigrii deseori prind maimuțe, dar numai când acestea se află pe sol.
Prinderea maimuțelor-langur sus în copac?
Asta e specialitatea leoparzilor.
O încercare ambițioasă.
Langurul nu riscă nimic, urcă mai sus,
dar nu se obosește să dea alarma, ceea ce e destul de jignitor.
Ba maimuța chiar se apropie ca să vadă mai bine.
Experimentul s-a terminat.
E clar, niciunul dintre pui nu e pregătit pentru viața independentă.
Au mai trecut șase luni, puii lui Ambar au crescut mult…
sunt suficient de mari ca s-o poată însoți la lacul de la periferia teritoriului său.
Gropile cu apă din pădure s-au uscat,
iar Ambar știe că lângă lac va găsi pradă.
Dar aici nu tigri sunt stăpânii.
Ca să ajungă la terenul de vânătoare, tigrii trebuie să fie cu ochii-n patru.
Tigrii sunt șefii pe uscat.
În apă, însă, crocodilii de mlaștină iau deciziile.
Având sângele rece, crocodilii prind viteză când sunt încălziți de soare.
Puii lui Ambar sunt și acum hrăniți de mama lor.
Dacă ea ar fi ucisă de un crocodil, puii ar muri de foame.
Malul pare lipsit de pericole.
Dar Ambar știe că acești crocodili uriași se pot ascunde și în apa mică.
Broscarița înflorește când e arșiță și atrage duzini de cerbi sambar.
Ambar avea dreptate.
Lacul este un paradis pentru animalele căutate de ea.
E o dilemă insuportabilă.
Asta o rezolvă.
O să aștepte ca cerbul să iasă din apă.
Sau… ar putea prinde unul înainte să ajungă la apă.
Ea merge mai departe.
E tentant să intre mai adânc,
dar experiența o oprește.
Ar fi fost o greșeală fatală din partea lui Ambar.
O lecție valoroasă pentru pui.
Ursoaica buzată își învață puii o metodă mai sigură de a găsi hrană.
Săpatul după termite n-ar trebui să fie ceva periculos.
Dar, dacă furi larvele mămicii tale,
te poți aștepta să iei bătaie.
Un urs tânăr nu e greu de amuzat.
E nevoie doar de o creangă.
Ai grijă spre ce îndrepți chestia aia!
În capătul celălalt al pădurii, e pauză mare la școala junglei.
Puii de tigru sunt suficient de puternici să înfrunte majoritatea animalelor,
cu excepția urșilor.
Trebuie să mai exerseze mișcările,
iar câmpul de joacă este pista potrivită.
Chiar și Charm prinde curaj
și devine mult mai sociabilă.
Ambar îi așteaptă pe puii săi.
Le-a fost distrasă atenția de mirosul unui alt tigru.
Mirosul nu provine de la mama lor.
Și este foarte puternic.
Shankar e prea departe ca să zărească familia,
dar Ambar îi recunoaște strigătul.
Trebuie să ajungă la el înainte ca el să observe puii.
Charm e departe de ceilalți și stă ascunsă,
în timp ce Ambar încearcă să-l momească pe Shankar.
Shankar simte că Ambar ascunde ceva.
Shankar ar putea s-o ucidă pe Ambar, dar nu asta e intenția lui.
Vrea să facă pui cu ea și nu va înceta să încerce.
Ambar nu-l mai poate ține departe.
Trebuie să acționeze…
și încă rapid.
Puii cresc repede, dar încă sunt în mare pericol.
Ambar, însă, are un plan.
Găsește mirosul lui Shankar și îi lasă o invitație.
Alăptarea puilor nu s-a terminat,
așa că Ambar nu este în perioada fertilă,
dar Shankar nu știe asta.
Acum că a fost invitat să se împerecheze,
el presupune că Ambar vrea pui cu el și că momentan nu are alții.
Acest truc ar putea proteja puii până când devin independenți.
Planul lui Ambar poate funcționa, numai dacă Shankar crede că e singură.
Ca să-l amăgească de tot,
Ambar trebuie să petreacă zile întregi cu Shankar, departe de puii săi.
Este o ocazie rară de a scăpa de singurătate.
Ambar se întoarce la puii săi cât poate ea de repede.
Mai întâi, dă de Ravi.
Ivy e acolo și ea,
dar nu-i vede pe Golu și pe Charm.
Pădurea e imensă și plină de primejdii pentru niște pui rătăciți.
Neștiind încotro au luat-o puii,
Ambar are mult teren de parcurs.
Caută în toate locurile în care i-a dus vreodată.
Până la urmă, ajunge la creasta de unde poate vedea întregul teritoriu.
Vulturi.
Ultimul lucru ce voia să vadă când doi dintre pui ei lipsesc.
Acum e o mamă cu doar doi pui.
Va fi mai ușor să crească doi pui,
dar Ambar nu căuta o viață ușoară.
Licuricii luminează cerul întunecat, căutând parteneri.
Iar aerul junglei se umple cu sunetele neobișnuite
a schimbului de ture între animale.
Charm, pierdută și singură, dar în viață.
Ea n-a suferit soarta pe care a avut-o Golu.
Noaptea indiană e periculoasă pentru o tigroaică tânără.
Trebuie să fie cu ochii-n patru.
De una singură și departe de casă.
Charm se află pe teren necunoscut, din toate punctele de vedere.
Va trebui să sape adânc în amintiri
și să se folosească de tot ce a învățat de la Ambar
ca să supraviețuiască.
Se apropie, însă, perioada cea mai neprielnică pentru a fi singură.
An de an, când curenții de aer umed se izbesc de munții Himalaya,
norii musonici încep să se adune deasupra Indiei.
În India, o mare parte din precipitație cade în decurs de nici trei luni.
Cu sosirea noului anotimp,
e timpul pentru Ambar și puii săi rămași să treacă peste cele întâmplate…
și să uite de Golu și de Charm.
În decurs de câteva zile, peisajul înverzește,
iar albiile uscate devin puhoaie de netrecut,
care îi opresc din drum pe tigri.
Broaștele se bucură de apa multă.
Acum își pot începe ritualurile de împerechere.
Aici, ești cu atât mai atrăgător,
cu cât orăcăi mai tare.
Dar victoria asupra celorlalți pețitori
ține mai mult de puterea din picioare.
O scurtă încălzire…
o evaluare a competiției…
și să înceapă luptele!
Se pare că nu există reguli.
Până la urmă, apa scade suficient ca Charm să poată porni la drum din nou.
Cumva, a reușit să supraviețuiască singură,
poate a prins animale mai mici sau s-a hrănit cu hoituri.
După câteva zile, încep să apară puncte de referință cunoscute.
Iar într-un colț al lacului, găsește ceea ce căuta…
familia sa.
Charm a prins putere cât a fost plecată și e aproape cât ceilalți.
Este și mult mai sigură pe ea.
Nu mai acceptă să fie umilită de Ravi.
Pentru Ambar, revenirea lui Charm
a retrezit legătura puternică pe care a fost nevoită s-o suprime.
Fiica sa mai are multe de învățat,
iar Ambar are acum o a doua șansă să-i ofere acea pregătire.
După reîntâlnire, cursurile încep din nou la școala junglei.
Puii exersează vânătoarea zi de zi.
Cu grijă!
Ușor!
Data viitoare, Charm.
Ambar, însă, e optimistă.
E rândul lui Ivy.
Serios?
Puii o să se învețe încetul cu încetul.
Shankar este în patrulare
și îi vede pe puii lui Ambar pentru prima dată.
Se îndreaptă spre Ravi.
Fiind cel mai mare pui de sex masculin, el e cea mai mare amenințare.
De sus, Ambar îl urmărește pe Shankar, care se apropie de fiul ei.
Ambar coboară ca să-l facă pe Shankar să se îndepărteze de pui.
Atenția lui Shankar este acum îndreptată către Ambar.
Dar răgetul lui Ravi îl atrage înapoi.
Ar fi bine să se retragă.
Ambar vine și ea.
Îl face pe Shankar să se îndepărteze de Ravi și îl atacă pe masculul uriaș.
Ambar se calmează.
Trebuie să-și protejeze puii,
dar și să clădească o alianță cu Shankar.
El ar putea fi regele teritoriului mult timp de acum.
Un lucru e clar acum…
faptul că Ambar are pui nu mai este un secret.
Răgetul aproape că i-a venit de hac lui Ravi.
Ambar nu-și va mai putea proteja puii.
Trebuie să născocească un alt plan.
Maimuțele se joacă pe stâncile deasupra teritoriului lui Ambar.
Așa își întăresc ele legăturile de familie.
Legăturile sunt puse la încercare și în familia de tigri.
A sosit timpul pentru o schimbare.
Ravi și Ivy cred că și asta e doar o zi ca oricare alta
și se apropie de Ambar, așteptându-se ca ea să împartă cu ei cerbul.
Dar ceea ce urmează să învețe le va schimba viața.
Descoperă că mama lor trebuie să fie nemiloasă, spre binele lor.
Ca lecția să fie una eficientă,
puii trebuie să creadă că Ambar îi va ucide
dacă se apropie prea mult.
Charm pricepe prima că nu mai are rost.
Pentru prima oară în viață, mama lor refuză să-i hrănească.
O gustare din viața singuratică care le este sortită.
Lui Ambar îi este deosebit de greu să se comporte așa,
dar știe că numai alungându-și puii
îi poate proteja de Shankar.
La început, nu vor să înțeleagă.
Dar Ambar nu-i lasă lui Ravi niciun dubiu.
Nu mai are ce să îi învețe.
Charm este prima care pleacă de lângă Ambar.
Are deja un an și jumătate.
Știe să vâneze singură
și nu mai primește hrană de la mama ei.
Charm a fost cel mai mic și cel mai timid dintre puii lui Ambar,
dar a prins curaj cât era pierdută în timpul musonului.
Se pregătește să pășească în necunoscut, la fel ca frații săi.
Ravi, urmat de Ivy…
iar Charm, în față.
Cine s-ar fi gândit?
Cel mai mic pui al lui Ambar merge în frunte.
Primii născuți ai mamei au absolvit școala junglei.
Dar ce urmează în viața ei?
Plecarea puilor deschide un nou capitol pentru Ambar.
Fiind o fire activă,
ea își clădește propriul viitor.
Îl zărește pe Shankar, care patrulează pe malul lacului.
El urmărește un alt mascul uriaș.
Un urs buzat.
Nu se teme de nimic, așa sunt urșii buzați, pe bună dreptate.
Dar Shankar e neînfricat și el.
Se pare că vrea să încerce imposibilul.
Ghearele de urs pot despica un tigru,
urșii buzați fiind printre speciile cele mai primejdioase din India.
Dar Shankar nu se teme de nimic.
Își târăște prada uriașă într-un loc unde poate mânca fără să fie deranjat.
Ambar a văzut totul și nu se sfiește de ucigașul de urs.
Altădată s-ar fi ascuns, dacă Shankar ar fi fost atât de aproape,
acum, însă, se apropie de el.
În loc să fugă de rege, Ambar se așază liniștită.
Shankar pare hotărât să-și apere hrana.
Dar Ambar lasă jos garda complet.
Iar Shankar face un lucru neașteptat.
Ia ursul și i-l duce lui Ambar.
Trofeul câștigat atât de greu,
cel mai periculos animal dintre toți,
i-l lasă ei.
Acest rege al junglei are și o latură neștiută.
Ambar și-a petrecut jumătate din viață încercând să-l evite pe Shankar,
dar acum i se alătură.
Acum are motiv să inițieze relația.
E gata să facă pui cu el și să întemeieze o familie nouă.
Shankar îi va proteja pe acești pui și pe Ambar cât timp domnește.
Trec doi ani…
musoni vin și pleacă…
iar Ravi o duce minunat.
Ravi are propriul paradis lacustru.
Nu în apropierea lui Ambar, desigur. Shankar n-ar permite așa ceva.
Își croiește propria cale într-un regat nou.
Ivy este în elementul său…
cățărată până la jumătatea unui copac.
Acum știe să vâneze printre crengi.
Acele maimuțe ar fi bine să aibă mare grijă.
Iar Charm, ei bine, și viața ei s-a schimbat.
Primul său pui…
născut cu doar o lună în urmă.
Iar acest băiețel…
are și o surioară.
Acești elevi noi în școala junglei sunt instruiți de Charm.
Îi va învăța tot ce a învățat ea de la Ambar.
Puii mici au multe de învățat despre pădurile magice din India:
cum să evite pitonii, crocodilii și tigrii masculi înfometați…
cum să vâneze într-o pădure unită împotriva lor.
Dar, fiind descendenții lui Ambar,
au toate șansele să prospere
și să-și întemeieze familii proprii.
70% din populația de tigri din lume trăiesc în India.
După o generații întregi de declin, populația s-a dublat în decurs de 15 ani.
Azi, numărul lor depășește 3.600.
Acest film e dedicat celor care lucrează în parcurile naționale din India,
a căror devotament neabătut a făcut acest lucru posibil.
Subtitrarea: Timea Ficzay